მუსალა
მუსალა (ბულგ. Мусала; არაბულიდან ან ოსმალურიდან: „ღმერთთან ახლოს“ ან „მლოცველის ადგილი“) — ბალკანეთის ნახევარკუნძულის უმაღლესი მთა. მისი სიმაღლეა 2,925 მ. მთა მდებარეობს სამხრეთ-დასავლეთ ბულგარეთში, რილის მასივში. ის ასევე ალპებსა და კავკასიას შორის მდებარე უმაღლესი მწვერვალია. მუსალას სახელი ეწოდება მყინვარს კუნძულ გრინვიჩზე, რომელიც ერთ-ერთია სამხრეთ შეტლანდის კუნძულებიდან ანტარქტიდაში.